สังคมข่าวหุ้น
*...แบงก์ชาติถล่มตลาดหุ้นเละ...
24 มิ.ย. 2563

เกียรติก้อง ว่องไวยากร
*…แบงก์ชาติถล่มตลาดหุ้นเละ…
*…ตลาดหุ้นไทยดิ่งหนักวานนี้ หลังแบงก์ชาติส่งสัญญาณอันตราย ปรับลดประมาณการณ์จีดีพีปีนี้ลง จาก 5.3% เป็น 8.1% พร้อมทั้งมีมติเอกฉันท์ คงอัตราดอกเบี้ยนโยบายที่ 0.5% เก็บกระสุนไว้ครึ่งปีหลัง ขณะที่ตัวเลขส่งออกล่าสุดเดือน พ.ค. ทรุด 22% ต่างชาติยังเทขายต่อเนื่อง ลุ้นกองทุนทำวินโดว์เดรสซิ่งดันสัปดาห์หน้า แนวรับ 1,320 จุด แนวต้าน 1,345 จุด…
*…กลุ่มแบงก์ขนาดใหญ่ยังบวก KBANK, BBL, SCB ยังบวกสวนตลาดฯ วานนี้ หลังกนง.คงดอกเบี้ยนโยบายไว้ 0.50% ทำให้คลายกังวลไปได้ระยะหนึ่ง แต่ในระยะยาว คาดว่าจะมีการปรับลดดอกเบี้ยอีกครั้ง เนื่องจากเศรษฐกิจทรุดตัวหนักกว่าที่นักวิเคราะห์คาดการณ์ไว้มาก…
*…SAWAD วิ่งแรงเก็งกำไร รับประกาศจ่ายปันผลในอัตราหุ้นละ 1.40 บาท ขึ้นครื่องหมาย XD ในวันที่ 28 ส.ค. 2563 พร้อมแจกใบสำคัญแสดงสิทธิที่จะซื้อหุ้นสามัญ (วอร์แรนต์) ครั้งที่ 2 (SAWAD-W2) ให้ผู้ถือหุ้นเดิมในอัตรา 25 หุ้นเดิมต่อ 1 หน่วย กูรูมองมีโอกาสที่หุ้นจะปรับตัวเพิ่มขึ้นได้อีก จาก Dividend Yield บวกด้วยมูลค่าวอร์แรนต์ เพิ่มไปจากราคาเป้าหมาย 55 บาท…
*…WHAUP ตีปีก เข้าคำนวณดัชนี SET100-SETHD ครึ่งหลังปี 2563 “นิพนธ์ บุญเดชานันทน์” ส่งซิกผลงานครึ่งปีหลังสดใส ตามยอดการให้บริการน้ำที่เพิ่มขึ้น และกำลังผลิตไฟฟ้าตามสัดส่วนการถือหุ้นทะลุเป้า คาดสิ้นปีแตะ 600 เมกะวัตต์…
*…กวินทร์ เอี่ยมสกุลรัตน์ รองกรรมการผู้จัดการ บริษัท เค.อี กรุ๊ป ในฐานะผู้จัดการกองทรัสต์ “BKER” ปลื้มได้รับคัดเลือกเข้าดัชนี FTSE Global Equity Index Series (FTSE GEIS) จัดทำโดย FTSE Russell เริ่มมีผลตั้งแต่วันที่ 22 มิถุนายนนี้ ปัจจุบันมีสินทรัพย์ภายใต้การบริหารจัดการคอมมูนิตี้มอลล์ 10 แห่ง ได้แก่ คริสตัล ดีไซน์ เซ็นเตอร์ (ซีดีซี), เดอะคริสตัล เอกมัย-รามอินทรา, เดอะคริสตัล เอสบี ราชพฤกษ์, อมอรินี รามอินทรา, แอมพาร์ค (จุฬา), เพลินนารี มอลล์ วัชรพล, สัมมากร เพลส รามคำแหง, สัมมากร เพลส รังสิต, สัมมากร เพลส ราชพฤกษ์ และ เดอะซีน เป็นต้น…
*…SABINA รับทรัพย์ออเดอร์ผลิตหน้ากากผ้าพรีเมียมกว่า 8 หมื่นชิ้นของเครือเบทาโกร บุญชัย ปัณฑุรอัมพร ประธานเจ้าหน้าที่บริหาร บมจ.ซาบีน่า (SABINA) เผย แม้ว่าในช่วงไตรมาส 2/2563 รัฐบาลคลายล็อกให้ห้างสรรพสินค้ากลับมาเปิดทำการได้ ส่งผลให้เคาน์เตอร์ซาบีน่าและซาบีน่าช็อป เปิดได้ตามปกติ และสายการผลิตชุดชั้นในเริ่มกลับมาผลิตได้อีกครั้ง แต่บริษัทยังคงเดินหน้าผลิตหน้ากากผ้าควบคู่กันไป…
*…THG สู้โควิด หมอธนาธิป ศุภประดิษฐ์ รองประธานกรรมการ บมจ.ธนบุรี เฮลท์แคร์ กรุ๊ป (THG) ยอมรับผลการดำเนินงานในไตรมาส 2/2563 ปรับตัวลดลงจากไตรมาส 1/2563 หลังเดือน เม.ย. 2563 รายได้ลดลงมากกว่า 30-40% อย่างไรก็ตามโรงพยาบาลยังคงงบลงทุนในปีนี้ไว้ที่ 1,410 ล้านบาท แบ่งเป็น ใช้สร้างตึกผู้ป่วยใน-ผู้ป่วยนอกของโรงพยาบาลธนบุรี 2 จำนวน 110 ล้านบาท, โรงพยาบาลธนบุรี บำรุงเมือง จำนวน 490 ล้านบาท, โรงพยาบาล Thonburi Health Village จำนวน 240 ล้านบาท, โรงพยาบาล ธนบุรี จำนวน 400 ล้านบาท และ Jin Wellbeing County จำนวน 170 ล้านบาท…
*…อุทัย อุทัยแสงสุข ประธานผู้บริหารสายงานปฏิบัติการ บมจ.แสนสิริ (SIRI) ปิดการขายโครงการที่อยู่อาศัยได้แล้ว 21 โครงการ ครึ่งปีแรก บ้าน 7 โครงการ ทาวน์โฮม 6 โครงการ และคอนโดมิเนียม 8 โครงการ มูลค่ารวมกว่า 34,500 ล้านบาท อันดับหนึ่งของคนอยากมีบ้าน ด้วยมาตรฐานการออกแบบและคุณภาพโครงการ ตลอดจนบริการหลังการขาย